क्रिसमस के उपलक्ष्य पर प्रभु यीशु के जीवन पर ड्रामा पेश किया
कादियां | गांवभैणी भांगर में प्रत्येक वर्ष की तरह इस वर्ष भी प्रभु यीशु मसीह का जन्म दिन बड़ी धूमधाम से मनाया गया। इस अवसर पर शाम को प्रार्थना भवन में प्रभु यीशु के जीवन के साथ सम्बन्धित नाटक पेश किया गया। प्रोग्राम की शुरूआत पास्टर बलविन्द्र मसीह ने प्रभु के समक्ष प्रार्थना करके की। इस ड्रामे की डायरेक्शन कार्य ज्योति द्वारा किया गया। पास्टर बलविन्द्र मसीह ने प्रभु यीशु के जीवन पर रोशनी डालते हुए आए हुए श्रद्धालुओं को इस दिन की बधाई दी। इस अवसर पर विशेष तौर पर उपस्थित हुए बिशप याकूब मसीह की ओर से ड्रामा करने वाले बच्चों को विशेष तौर पर सम्मानित किया गया। इस मौके रोबिन मसीह, सूरज मसीह, अभिषेक मसीह, मीका मसीह, रवि मसीह, सुनील मसीह, अंजली,मिस नेहा, मिस जीनस नाहर आदि उपस्थित थे।
hin_Deva hin_Deva